safouaneb/arywiki huggingface dataset:
سپانيا

المملكة الصبليونية ولاً صبانيا ولاً الصبليون ؤلا الصبنيول ؤلا سپانيا هي واحد البلاد فالجنوب د ؤروپا. ضايرين بيها فرانسا و اندورا فالشمال، لبحر شامي فالشرق و الجنوب، لمغريب (بوغاز جبل طارق و بحر البوران) فالجنوب، و البرتغال و المحيط الاطلسي فالغرب. صبانيا ساكنين فيها 47 مليون د الناس علا حساب لاحصا د سّكان د 2020 والعاصمة ديالها هي مدريد. دخلات للاتحاد الاوروپي ف 1986، وكاتخدًم الاورو. لماليك د صبانيا د دابا سميتو فيليپي. اللغة الرسمية فالبلاد كاملة هي الصبليونية، ولكن كاين بزاف د اللغات اللي تيتهضرو فبزاف د البلايص، بحال الكاطالانية والباسكية و الݣاليسية. الصبليون هي الدولة الثانية من حيث المساحة فالاتحاد الاوروپي مورا فرانسا. السياسة و لمؤسسات. النظام د لحكم. سبانيا عندها نظام حكم ملكي دستوري. الملك عندو سلطات سياسية ورمزية، كاتحددها المادة 62 من الدستور: كاتقول بلي رئيس الدولة والجيوش، وكايصدق على القوانين، وكايعين رئيس الحكومة، ويمكنليه يحل البرلمان الى اقتارحو رئيس الحكومة. وهو من الفوق ممثل الدولة الاسبانية فالعلاقات الدولية، وخصوصا مع الدول اللي تايهضرو بالصبنيولية. الملك اللي كاين دابا هو فيليبي السادس. و وخا كاع هادشي السلطة التنفيذية كاتبقى عند رئيس الحكومة.
الصفحة اللولا

ليوم:، موافق لارتيكل لمزيانة ديال ليوم كورة ؤلا لفوت (بلعربية: كرة القدم، بالنݣليزية: Soccer اولّا Association Football)، كاتكنّى باللعبة الزوينة اولّا رياضة لعالام (بالنݣليزية: World Game) هي رياضة جماعية كيلعبوها جوج ديال لفراقي ضد بعضياتهم. كل فرقة د لكورة تيكونو فيها 11 لعّاب تيلعبو برجليهم بكورة مكوّرة. تاتّعتابر لكورة هي الرياضة اللي شعبية ݣاع فلعالم حيتاش كايقصرها كتر من 250 مليون د بنادم ف 200 بلاد. ← كمل(ي) القراية… تصويرة لمزيانة ديال ليوم ربط سلوݣية واش ف خبارك؟ ويكيپيديا دارجة مشروع تشاركي باش نّتجو انسيكلوپيديا حورة، فابور، ؤ متكاملة. هادا سيت ختيباري باش نشوفو واش لانسيكلوپيديا واجدة ؤ لاقبال عليها كاين، دابا وصلنا لـ ارتيكل. لهدف ديالنا نوصلو لـ 100. 000 ارتيكل باش نزيدو نطوّرو لموسوعة. لمحتوى ديال ويكيپيديا منشور تحت رخصة ڭنو ل لوثائق لحورة، شي لّي كايعني بلي حور باش يتعاود يتستعمل. حوايج وقعو نهار 02 اش طاري؟ كيفاش تساهم ف ويكيپيديا؟ اي واحد يقدر يكتب ارتيكل، ولا يوسعها، و يقدر يكتب شوية ولا بزاف. باش تلقى معلومات على كيفاش تقدر تكتب، تبدل، و بزاف د لحوايج خرة زور صفحة. يلا بغيتي تكتب ارتيكل جديدة كتب لعنوان ديالها ف هاد لبلاصة لخاوية و تبع التعليمات. type=create width=35% preload=Template:Standard content for new page editintro=Template:Instructions default= buttonlabel= دير ارتيكل لمشاريع ديال ويكيميديا • • احصائيات د ويكيپيديا ب الداريجة • [ خوي لكاش د السيرڤور]: (رافريشي الصفحة اللولا) __NOEDITSECTION__
الصومال

الصومال، رسميا لجمهورية لفيديرالية د الصومال (بالصومالية: Jamhuuriyadda Federaalka Soomaaliya) هي بلاد جات ف لݣرن د افريقيا، اللي جا ف الشرق د لقارة. تاتحدّها اتيوپيا من لغرب، دجيبوتي من الشمال لغربي، كينيا من لجنوب لغربي، و لمحيط لهندي و لخليج د عدن من الشرق. الصومال عندها اطول ساحل بحري ف افريقيا كاملة، و الطول ديالو هو 3700 كيلوميطر. لبلاصة اللي فيها الصومال عندها تاريخ قديم ف لبيع و الشرا، حيت عندها موطع ستراتيجي مابين افريقيا و اسيا. ف 1920، ستعمرات بريطانيا ديك لبلاصة، و ف 1927 خداتها منها الطاليان. ف 1941، و ف وسط لحرب لعالمية التانية، عاود ستعمرات بريطانيا ديك لمنطقة من الطاليان، تا خدات لاستقلال ديالها ف 1960، و تسمّات ديك الساعة "لجمهورية الديموقراطية د الصومال". من مورا لاستقلال، دازت لبلاد من مشاكل سياسية و قتصادية، ف 1991، بدات فيها حرب اهلية باقي ما سالات تال دابا. تيسكنو ف الصومال تقريبا 15 لمليون د الناس (لاغلبية ديالهم مسلمين)، و لعاصمة ديالها هي موݣاديشو. اللغات الرسمية ديال لبلاد هوما الصومالية و لعربية، و لفلوس اللي كاتخدّم هي الشيلينݣ الصومالي. الصومال داخلة مع بزاف د لمنضمات الدولية بحال لامم لمتحدة و لجامعة د الدول لعربية و لاتحاد لافريقي و لمنضمة د التعاون لاسلامي.
الصويرة

الصويرة (، "تاصّورت") مدينة مغريبية جات على جنب لمحيط لاطلسي ف جهة مراكش اسفي، ساكنين فيها 77. 118 واحد، على حسب لاحصاء لعام 2014. السمية. على حساب محمد شفيق، الصويرة ف لاصل كانت سميتها "اماڭدول" ولّا "اموڭدول" لي جات من "موڭادير" (مولات السور)، و هادشي كيفسّر السمية لي تطرجمات ل لعربية و الداريجة ب "السويرة" لي تحرّفات ل "الصويرة". السمية لبرطقيزية "موڭاضور" جات من السمية لامازيغية لاصلية. تّاريخ. لمدينة تاسسات ب امر من السلطان لعلوي محمد التالت بن عبد الله، و بدات لخدمة عليها من عند لمعماريين طيوضور كورنوت و حمد النڭليزي، لي ف لبني ديالها خدّمو محابسيا فرانساويين، لي كانو تقبطو ف لبعتة د لعرايش ف 1765. الديزاين ديالها تدار باش يمشي معا لمتطلبات ديال التجار لاجانب، و من داك لوقت بقات لمدينة كاتوسع، و عرفات زديهار كبير. الصويرة كانت اهم مرسى تجاري، و لعاصيمة ديال الديپلوماسية ف لمغريب مابين اللخر د لقرن 18 و اللخر د لقرن 19. لمدينة لقديمة د الصويرة هي لبلاصا لقديمة ݣاع ف الصويرة فيها و لي كانت تتسما موݣادور شحال هادي و دخلات ل الليستة د ليونيسكو د الترات لعالمي ف 2001. لمناخ. الصويرة معروفة بالرياح لمجهدة، ومن هنا جا اللقب تاعها "مدينة الرياح". هاد الرياح هي لي تاتجدب الناس باش يستمتعو برياضة ركوب لمّاج (السورف) ف لپلاجات تاعها. ف التقسيم لاداري. الصويرة كاتّعتابر مدينة مغريبية و جماعة ترابية حضرية كاينة ف اقليم الصويرة، جهة مراكش اسفي، ساكنين فيها 77118 واحد، على حسب لاحصاء لعام 2014. تّقافة. كاين واحد لعدد كبير ديال لمعاليم د لمغريب ف لمدينة لقديمة د الصويرة و هادشي علاش دخلات ف الليستا د التراث العالمي د ليونيسكو ف 2001. مهرجان ڭناوة و موسيقى لعالم. مهرجان ڭناوة هو واحد لمهرجان سنوي تايتنضم كلا عام ف مدينة الصويرة. بدا هاد المهرجان ف اللول ب كرناڤال شوارع لمدينة لقديمة، قدّمو فيه بزاف تاع لڭروبات لموسيقية بحال ڭناوة، عيساوا، و احواش، اغاني تقليدية وسط لجمهور. كيفما تكرم عازف لپيانو رودي ويستون و لفنان لمغربي "لمعلم" احمد العرايشي.
الطاليان

الطاليان، رسميا الجمهورية الطاليانية، هي بلاد ف جنوب اوروپا ضاير بيها لبحر دّخلاني ؤعندها حدود مع فرانسا، سويسرا، لوطريش و صلوڤينيا ف شمال. تقريبا 60. 2 مليون ديال بنادم عايشين ف طاليان ؤكيهدرو ب طاليانية. روما هي العاصمة ديال البلاد ؤفيها 2. 7 مليون ديال السكان. الطاليان داخلة ف تيحاد لؤروپي من 1957، و الصولدي ديالها هوّ لورو. سردينيا و صقلية هوما اكبر ݣزيرات كاينين ف لبحر المتوسط ؤ بجوجهم تابعين لطاليان.
الطاهر لخلج

الطاهر لخلج (خلاق ف مراكش ف 16 يونيو 1968) كوايري مغريبي دولي كان كيلعب ف لوسط دّفاعي. الطاهر ولد لمدرسة د لكوكاب و لعب لكورة بين 1987 و 2003 ف لمغريب و لبرطقيز و النݣليز. لعب 61 ماتش دولي مع لمونتاخاب و شارك معاه ف 2 كيسان د لعالم ف 94 و 98. حياتو. الطاهر ولد لحومة د لقصبة ف مراكش. بدا لكاريير ديالو ف فراقي صغار د لاحياء و كانت اول فرقة ديالو هي لتيحاد لمراكشي لّي كانت كاتخرج بزاف د لعايبية صغار ف مراكش. فاش كانت عندو 14 لعام دخل ل لمدرسة ديال لكوكاب و تما تفورما مزيان على يد مدربين بحال مولاي هاشم، بنصالح، المنصوري و بوستة. فديك لوقيتة لكوكاب كان كايدربها مدرب برازيلي سميتو فلافيو لّي كان متبع لّعايبية د شّبان و قرر باش يدخل الطاهر يطريني مع لكبار. اول ماتش ديالو مع لكبار كان ف موسم 85-86 ضد ليفار، ولعب الطاهر ماتش كبير مع لعايبية اسطوريين ديال لكوكاب بحال جنينة، قيدّي، شليحة و بياض. ف 87 دّا لبوطولة د شّبان مع لكوكاب و كاس لعرش مع لفرقة د لكبار. ف لعام لّي من بعد مشا مسلف باش يلعب مع الكمال المراكشي، وف لعام لّي من بعد رجع ل لكوكاب لّي دوز فيها 6 سنين ديما رسمي وكان كايلعب مدافع اوسط و وسط دفاعي. بين 87 و 94، دوز الطاهر مواسم كبيرة مع لكوكاب لّي كانت من احسن لفراقي ف لمغريب و دّا معاهوم بوطولا (92) و 2 كيسان د لعرش (91 و 93). من بعد لمشاركات ديالو مع لمونتاخاب، مشا حتارف ف لبرطقيز فين دوز مواسم كبيرة مع بنفيكا لّي ربح معاهوم لبوطولا و لكاس د لبرطقيز. مع لمونتاخاب، الطاهر كان ف تّسعينات من رّكايز لمهمين د لمغريب ف لوسط و لعب كاس عالم كبيرة ف 98 لّي تالق فيها و كان مورا 3 د لبيوت د لمونتاخاب: كان هو لّي عطا تّمريرات لحاسمة باش ماركاو حجي و هدا ضد النرويج و بصير ضد سكوتلاندا.
الطوݣو

الطوݣو (بلفرانساوية: Togo) اولا لجمهورية د طوݣو هي بلاد جات ف لغرب د افريقيا. تاتحدّها غانا من لغرب، بينين من الشرق، بوركينا فاصو من الشمال، و لمحيط لاطلسي ف لجنوب. لمساحة ديال لبلاد كاملة هي 56، 785 كم²، و هو اللي تيخلّيها تكون ما بين اصغر لبلدان ف افريقيا. لعرض ديال الطوݣو صغير بزاف، و لمسافة ما بين لحدود ف الشرق (مع بينين) و ف لغرب (مع غانا) غير 115 كيلوميطر. الطوݣو عندها تاريخ قديم و سكنو فيها بزاف د لقبايل. من لقرن 16 ل 18، كانت لمنطقة معروفة ف لعالم بلبيع و الشرا د لعبيد، حتا تعرفات واحد لوقت ب "الساحل د لعبيد". ف 1884، ستعمرات المانيا لمنطقة، و سمّاتها "طوݣولاند". و لكن مورا لحرب لعالمية اللولا، اللي خسرات فيها المانيا، خدات فرانسا لبلاد، و بقات مستعمراها، تا ستاقلاّت لجمهورية د الطوݣو ف 1960. تيسكنو ف طوݣو علاين 8. 2 مليون د الناس، و لعاصمة ديالا هي لومي. اللغة الرسمية د لبلاد هي لفرانساوية، و لفلوس اللي كاتخدّم هي لفرنك د غرب افريقيا. لاغلبية د السكان د طوݣو تيامنو بلاديان لمحليّة ديالهم، و عاد كاين اقليات ديال لمسيحيين و لمسلمين ف لبلاد. طوݣو داخلة ف بزاف د لمنضمات عالمية بحال لامم لمتحدة و لاتحاد لافريقي، لمنضمة د التعاون لاسلامي، لمنضمة لعالمية د لفرونكفونية و ايكوواس.
العامرية

العامرية جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 9421 واحد، على حسب لاحصاء لعام 2014.
العطاوية

العطاوية مدينة مغريبية و جماعة ترابية حضرية كاينة ف اقليم قلعة السراغنة، جهة مراكش اسفي، ساكنين فيها 30315 واحد، على حسب لاحصاء لعام 2014.
العطاوية الشعيبية

العطاوية الشعيبية جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 5444 واحد، على حسب لاحصاء لعام 2014.
الغيات

الغيات جماعة ترابية قروية كاينة ف اقليم اسفي، جهة مراكش اسفي، ساكنين فيها 25162 واحد، على حسب لاحصاء لعام 2014.
لفيض

لفيض جماعة ترابية قروية كاينة في اقليم تارودانت، جهة سوس ماسة، ساكنين فيها 11998 نسمة، على حسب الاحصاء العام 2014.
فيمينيزم

النسوية ولا لفيمينيزم، هي واحد لمجموعة د لحركات لجتماعية وسّياسية ولايديولوجيات لي كاتبغي تعرف وتنشئ وتوصل لتّساوي سّياسي ولقتصادي وشّخصي ولجتماعي ديال لجنسين. لفيمنيزم كايتّاخد لموقف لي كايقول بلّي لمجتمعات كاتعطي لاولوية لوجهة نّظر ديال راجل، وبلّي لمرا كاتظلم فهاد لمجتمعات. من بين لمجهودات باش هاتشي يتغير كاين محاربة لافكار لمسبقة على لجندر وانشاء فرص ونتائج تعليمية، مهنية و د تّعامل للمرا متساوية مع لّي عند رّاجل. لكلمة ديال فيمينيست ولا نسوي تتقال على الراجل ولا لمرا اللي تيكافحو باش المرا يكونو عندها نفس الحقوق فلمجتمع بلا ميتفرق بينها وبين الراجل على اساس الجنس ديالهم. حقوق بحال الحق ف الاجهاض ولا الحق فلورت قد قد مع الرجل هي امثلة د حقوق اللي تشهر بها هاد الفكر و اللي ناداو بيه شي نسويات ونسويين. ولكن كاين حقوق اخرى اللي بفضل هاد النوع من الافكار بدلات الشكل د مجتمعات و السياسات د بلدان، بحال الحق فالتصويت و اللي باقي نسا كتار فالعالم محرومين منو تال ليوم. من الحقوق اللي تيناضلو عليها الفيمينيست ولا النسويين و النسويات فالعالم كاين: الفيمينيست تيناضلو حتا ضد التحرش و العنف الاسري، الاغتصاب، وݣاع انواع العنف ضد المرا. كاين بزاف د الانواع ديال النسوية بحال النسوية المسيحية اللي تطالب بحق المراة ف قيادة الكنيسة ولا النسوية لالحادية اللي تتعتبر باللي الدين هو السبب فظلم المرا واشكال اخرى، اللي تاتقول كلها باللي الهدف ديالها هو يتحيًدو ݣاع انواع الحݣرة اللي تيتمارسو على المرا. تاريخ. لمصطلح. شارل فوريي، فيلسوف وشتراكي يوطوبي فرانساوي، عندو لفضل فتصويغ د لكلمة فيمينيزم (بلفرانساوية: féminisme) ف 1837. لكلمة "فيمينيزم" بانت لاول مرة ف فرانسا وهولندا ف 1872.
لقنطرة د بروكلين

لقنطرة د بروكلين هي واحد القنطرا فالمدينة د نيو يورك فالميريكان، و تاتلاقي مابين المنطقة د مانهاطن و بروكليين. تادوز فوق من واحد الواد سميتو ايستيرن ريڤر. القنطرا د بروكلين هي وحدا من القناطر اللٌوالا اللي تبناو معلًقين فلميريكيان. بقات تاتًبنا 14 لعام، و تفتاتحات نهار 24 ماي 1883. فنهار الافتتاح ديالها دازو فيها 1800 طونوبيل و 150. 300 ديال الناس. المهندس د هاد القنطرة كانت سميتو دجون اوݣوسطوس روبلينݣ. هاد المهندس ماكانش عندو الزهر حيث غير 3 ايام من بعد ما بدا البني د القنطرا دخل فيه باطًو وعنفجليه الصبعان د رجليه. جاه الطيطانوس ومات من بعد 13 ليوم من ديك الكسيدة. واشينطون روبلينݣ، ولد اݣوسطوس، هو اللي كمًل المشروع من مورا ما مات بًاه، ولكن تا هو مرض (بواحد المرض سميتو مرض تخفيف الضغط)، و كان خاصو يتبًع المشروع غي من بعيد. عاوناتو مراتو ايميلي روبلينݣ، وهي اللي قبطات المشروع تا سالا على خير.
الكدية البيضا

الكدية البيضا جماعة ترابية قروية كاينة في اقليم تارودانت، جهة سوس ماسة، ساكنين فيها 21788 نسمة، على حسب الاحصاء العام 2014.
الكفيف الزرهوني

لكفيف زّرهوني (تزاد ف لقرن 14 ف مولاي دريس زرهون ؤ مات ف 1348) شاعر زجال مغربي عاش ف يامات لمرينيين. هوا مول اقدم نص معروف مكتوب بالدارجة المغربية و لي معروف ب سميت "ملعبة الكفيف الزرهوني". هاد لقصيدة تكتبات علا لحركة لفاشلة لي قام بيها سّلطان بولحسن لمريني ل تونس (الي كانت كاتسما "افريقية") ؤ لي خسر فيها ف معركة لقيروان. كاينين غير جوج عيون كاتدكر لكفيف زّرهوني ؤ لي نقدرو نعرفو منها معلومات علا حياتو:
المربوح

المربوح جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 8774 واحد، على حسب لاحصاء لعام 2014.
لمعدر لكبير

لمعدر لكبير جماعة ترابية قروية كاينة في اقليم تيزنيت، جهة سوس ماسة، ساكنين فيها 6866 نسمة، على حسب الاحصاء العام 2014.
المعطي منجب

المعطي منجب، تولد فـ6 مارس 1962 ف بنسليمان، هو ؤستاد جاميعي ومؤرخ وحقوقي وناشط سياسي مغريبي تيخدم على تّاريخ السياسي لمعاصر ومسائل حقوق لانسان. حياتو. تولد لمعطي منجب ف 1962 ف بنسليمان وكبر فيها. قرا التاريخ فكلية لاداب فالرباط و موراها كمًل قرايتو ففرانسا. لمعطي منجب عندو جوج دكتورات: اللًولا من فرانسا ف الشؤون السياسية ف منطقة شمال افريقيا (1989)، و التانية من السينيݣال ف تاريخ السياسة لافريقية (2005). ف شتنبر 2015، تمنع من سفر ل لخاريج بسباب ختيلالات ف لفلوس ف واحد من لمراكز لي خدام فيهم علا حساب ما قالت وزارة داخيلية. موراها دار اضراب علا لماكلة من 6 اكتوبر حتال 29 اكتوبر مورما تحيد عليه هاد لمنع. تهمة لي كانت عندو د انو "قاس سلامة داخيلية د دولة، دار نصب ؤ بلي خدا معاونات من منضمات برانية بلاما يحتارم لقانون" دازت ف لمحكمة لبتيدائية د الرباط ف 19 نونبر 2015 لي اجلاتها حتال 27 يناير 2016 ؤ موراها خمسة د لمرات خرين، حتال 28 يناير 2021 فين تحكم عليه غيابيا ف هاد لقضية ب عام د لحبس ويخلص خمسطاس الف درهم. ف 7 اكتوبر 2020، النيابة العامة في المحكمة الابتدائية ديال الرباط حلات تحقيق مع لمعطي منجب و لفاميلة ديالو علا شي تحويلات ديال بزاف د لفلوس وغسيل د لفلوس. خدمتو. مراكز وجمعيات. اسس لمعطي منجب بزاف د لمراكز ولجمعيات منها: كتوبا. كتب لمعطي منجب عدد د لكتوبا منها:
المهدي بنعبود

المهدي بنعبود (تولد ف سلا ف 1919 - مات ف الرباط ف 1999) كان طبيب وفيلسوف ومفكر وكاتب مغريبي. حياتو. تولد المهدي بنعبود فسلا ف 1919 وكبر فيها. مات ليه بًاه وهو عندو 7 سنين، و ربًاتو مًو ومن بعد خاه لكبير زين العابدين. دخل للمدرسة وقرا فيها مزيان، حتا خدا لباك ديالو وبدا يقرا الطب ف 1940. مشا للجامعة د مونپوليي ففرانسا باش يكمل قرايتو، ومن بعد كمًل فباريز ف 1945. ف 1950 خدا الدكتورا ديالو وحلً عيادة فالدار لبيضا. فنفس لوقت اللي كان تيقرا، نخارط فلعمل لوطني ودخل فحزب ليستيقلال. ف 1951 مشا للميريكان و حل فيها مكتب باش يدافع على استقلال لمغريب. من مورا ليستيقلال نيشان، عينو محمد لخامس اول سفير د لمغريب ف لميريكان، و غادي يبقا سفير 6 سنين (من 1956 ل 1962) حتا غادي يبدلوه حيث ساند موظفي وزارة لخارجية فلاضراب ديالهم. موراها رجع عاود لمغرب و حل عيادة ف سلا، و من 1966 ولاُ استاد دلعلم النفسي و لمداهب لفكرية لمعاصرة و لعقيدة لاسلامية ف لجامعة د محمد لخامس ف رباط، و خرج بزاف د لكتوبا و التحاليل ف هاديك لوقيتة. مات المهدي بن عبود نهار 12 يونيو 1999 ف الرباط. كتوباتو. كتب المهدي بزاف د لكتوبا فبزاف د لمواضيع، منها:
المهدي بنعطية

المهدي بنعطية (تزاد ف 17 ابريل 1987 ف كوركورون ف فرانسا) هو كوايري مغريبي كان كيلعب ف لپوصط د مدافع معا لفراقي لي داز منها ؤ معا لمنتخب د لمغريب د كورة. بدا المهدي بنعطية المسيرة ديالو ف اولمپيك مارساي ف 2005، ولكن مالعبش فيها تقريبا ݣاع و صيفطوه اعارة لبزاف د لفراقي. ف 2008، غادي تشريه كليرمون فوط، لي كانت ف درجة تانية د فرانسا، وتما فيه بدا يلعب ديما. ف نفس العام (2008) لعب اول ماتش ديالو مع لمنتخب د لمغريب، وكان ماتش ضد زامبيا ربح فيه لمغريب ب 3 ل 0. ف 2010 غادي يمشي بنعطية ل لبطولة د لطاليان وغادي يلعب مع لفرقة ديال اودينيزي تلت سنين، لي كان عندو فيها مستوى مزيان، خلًا روما تشريه ف 2013. غادي يبقا بنعطية غادي وتيطلع و ف 2014 ايمشي ل بايرن ميونيخ. ف لعام تاني ديالو تمًا غادي يهبطلو نيڤو ويتضرب بزاف د لمرات، تا مشاتو بلاصتو ف دفاع. غادي يسلًفو لبايرن ف 2016 ليوڤانتيس، لي غادي تشريه ف 2017. ف يوڤانتيس غايلعب تلت سنين ف لمجموع، و ف 2019 ايمشي ل قطر يلعب ف لفرقة د دحيل، و هي لفرقة لي لعب فيها تال 2021 فين مشا ل تركيا ل لفرقة د فاتح قرا جمرك. ف 2019 عتازل بنعطية لعب معا لمنتخب د لمغريب، ؤ ف دجنبر 2021 قرر يعتازل لعب د كورة.
النادي د لمدابزة

النادي د لمدابزة (ب ) هو واحد لفيلم ميريكاني الماني خرج ف 1999، و تبنى على الرواية ديال تشاك پالانيوك لي عندها نفس السمية، ؤ من الاخراج ديال ديڤيد فينشر، ؤ لبطولة د براد پيت، ادوارد نورتون، ؤ د هيلينا بونام كارتر. لقصة د لفيلم. الراوي (ادوارد نورتون) ديال لقصة لي مكيدكرش السمية ديالو. هوا خدام ف شركة ديال الطوموبيلات، كايسفر بزاف ؤفيه لارق. الطبيب ديالو مابغاش يكتب ليه الدوا، و بلاصت هادشي كينصحو باش يحضر للاجتيماعات ؤ لݣروبات ديال الناس لي كاتعاني كتار منو، فكان كايحضر بزاف د لݣروبات د الدعم بحال لݣروب ديال الكونصير ؤ كايدّاعي بلي حتى هوا فيه، ؤ هوا على هاد لحال كايتلاقى ب نصابة بحالو مارلا سينڭر (بونهام كارتر). تعصب فاللول منين عرفها و من بعد غايتفاوض معاها باش مايحضروش ل نفس لݣروبات. من بعد واحد لمدة غايتلقى ف الطيارة بواحد السيد كيبيع الصابون سميتو تايلر (براد پيت) ؤ غايجرو لواحد النادي د لمدابزة ؤ بجوجهوم غيتعاونو باش هاد النادي يكبار، و لكن من بعد الراوي غيعرف الاهداف لخفية ؤ لحقيقية ديال تايلر ؤ من تما لحياة د بطل لقصة غاترون د بصاح.
النخيل

النخيل جماعة ترابية مقاطعة كاينة ف عمالة مراكش، جهة مراكش اسفي، ساكنين فيها 64447 واحد، على حسب لاحصاء لعام 2014.
النورڤيج

لمملكة د النورڤيج (ب النورڤيجية الجديدة: "Noreg" - ب النورڤيجية لقديمة: "Norge") ولاّ النورڤيج ولاّ النرويج هي واحد لبلاد ف الشمال د اوروپا تيسكنو فيها تقريبا 5 د لمليون و نصّ د الناس. تاتحدّها السويد و فينلاندا و روسيا من الشرق، لمحيط لاطلسي من لغرب و الدانمارك من الجنوب. اللغات الرسمية د النورڤيج هوما النورڤيجية و السامي، و لعاصمة ديالها هي اوسلو. النورڤيج ماداخلاش ف الاتحاد الاوروپي، و تاتخدم العملة د الكرونا النورڤيجية. الملك د النورڤيج ديال دابا سميتو هارالد لخامس. التاريخ. النرويج كاتعتابر وحدة من لبلدان لي سكنوها شعب جرماني لي هوا الڤايكينڭ لي هجم على بزاف ديال لبلدان بحال النڭليز، فرانسا و شي جزر لي دابا تابعين ل كندا، و كانو كاياخدو ثروات ديالهم و كايرجعو. و ملي عتانقو الديانة المسيحية ما بقاوش كايديرو غزوات.
النيجر

لجمهورية د النيجر (بلفرانساوية: République du Niger) هي بلاد مافيهاش لبحر جات ف لوسط د افريقيا و بالضبط فلمنطقة د الساحل. تسمًات بالنيجر علاود لواد د النًيجر اللي تيدوز من لاراضي ديالها. تيحدًوها من الشمال لجزائر وليبيا، من لغرب مالي وبوركينا فاصًو، من الشرق تشاد، و من لجنوب نيجيريا و بينين. 80% من لاراضي د بلاد هي صحراوية، ولاراضي لاخرا اللي قريبة مهددًة بالتصحر. النيجر وحدا من افقر لبلدان فلعالم ولقتيصاد ديالها تيعتامد غالبا على لفلاحة وعلى التصدير د مواد خام بحال ليورانيوم. فاللخر د لقرن 19 بدات فرانسا تاتحتًل لاراضي ديال النيجر، و ف 1904 دخُلات النيجر فافريقيا لغربية لفرانساوية. بقا هاد ليستيعمار تال 1960، وهو لعام اللي اتستاقل فيه لجمهورية د النيجر، وغادي تبدا موراها فترة مافيهاش لاستقرار و ايكون حكم د لعسكر تال 1999 اللي تدار فيها قانون نتيخابي باش يبدا يطلع رئيس لبلاد بلينتيخابات. تيسكنو فالنيجر تقريبا 22. 5 مليون د الناس (لاغلبية ديالهم فلجنوب د لبلاد) و لعاصمة ديالها هي نيامي. اللغة الرسمية هي لفرانساوية، ولعملة اللي كاتخدًم فلبلاد هي لفرنك لغرب افريقي. الرئيس د النيجر من 2011 لدابا هو محمدو يوسوفو.
لوليد ميمون

لوليد ميمون (ب لامازيغية: ⵍⵡⴰⵍⵉⴷ ⵎⵉⵎⵓⵏ) (تولد نهار 19 مارس 1959 ف بني سيدال - اقليم الناظور) هو واحد لمغني امازيغي مغريبي تيغني ب الريفية (تاريفيت)، و معروف بسميًت "لماليك د لاغنية الريفية". حياتو. تولد الوليد ميمون ف بني سيدال ف اقليم الناظور ف 1959 ف اسرة ديال لفلاحة ابا على جد. من صغرو وهو تاتعجبو لموسيقا، و كان متبع بزاف "امديازن"، اللي هوما لفنانا و الشوعارا اللي تيغنيو ف الريف. قرا الوليد الليسي فالناظور و ملي خدا لباك مشا للجامعة د ظهر المهراز ف فاس، و تمًا دار وعي سياسي و نضالي. خرًج اول البوم ديالو ف 1981، و كانت سميتو اجاج، اللي هي الرعد. من بعد ماخرج لالبوم قبطوه لبوليس و ستنطقوه و منعو لالبوم يتباع و جراو على الوليد ميمون من لجامعة. واخا هاكا بقا تيغنًي ب التخبية و خرج البوم اخر ف 1986، اللي سميتو امتلوع (الشمكار)، و اللي تباع عادي و ماتمنعش. فاللول ديال التسعينات هاجر الوليد ميمون ل هولاندا، و خرج جوج البومات تمًا. ف 1997 مشا يعيش ف الكاناري، ولكن ماطوًلش فيها و مشا ل بلجيكا ف 1998، و هي اللي عايش فيها من ديك لوقت تال دابا. لاغاني ديالو. الوليد ميمون معروف بزاف عند الناس اللي تيسمعو لاغاني الريفية، و عندو عدد د لاغاني لمعروفة، منها بحال دابا:
اليوسفية

اليوسفية، لي كان سميتها لويجانطي (ب لفرانساوية: Louis-Gentil)، هي مدينة مغريبية و جماعة ترابية حضرية كاينة ف اقليم اليوسفية، جهة مراكش اسفي، ساكنين فيها 67628 واحد، على حسب لاحصاء لعام 2014.
لݣردان

لݣردان مدينة مغريبية و جماعة ترابية حضرية كاينة في اقليم تارودانت، جهة سوس ماسة، ساكنين فيها 12313 نسمة، على حسب الاحصاء العام 2014.
الݣرعاني

الݣرعاني جماعة ترابية قروية كاينة ف اقليم اسفي، جهة مراكش اسفي، ساكنين فيها 11291 واحد، على حسب لاحصاء لعام 2014.
لݣنتور

لݣنتور جماعة ترابية قروية كاينة ف اقليم اليوسفية، جهة مراكش اسفي، ساكنين فيها 18544 واحد، على حسب لاحصاء لعام 2014.
مرامر

مرامر هي جماعة ترابية قروية كاينة ف اقليم الصويرة، جهة مراكش اسفي، ساكنين فيها 7587 واحد، ولكتافة سكانية فيها 60، 32 بنادم ف لكيلوميتر مربع، تايعيش فيها 3838 راجل، و 3749 مراة، و 1452 اسرة، على حساب لاحصاء ديال 2014. تجهيزات. 24، 59% ديال ديور مجهزين ب لما د شريب 80، 30% ديال لاسر مجهزين بضو 0، 21% ديال لاسر عندهم لواد لحار 1، 74% ديال لاسر عندهم لانتيرنيت 1، 39% ديال لاسر عندهم اورديناتور 1، 32% ديال لاسر عندهم طوموبيل
امزم صنهاجة

امزم صنهاجة جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 10310 واحد، على حسب لاحصاء لعام 2014.
مزوضة

مزوضة جماعة ترابية قروية كاينة ف اقليم شيشاوة، جهة مراكش اسفي، ساكنين فيها 23132 واحد، على حسب لاحصاء لعام 2014. الفروع. 1- ايت الضيط 2-لزيفة 3-ايت بويعقوب 4-ايت كضيض 5-زناكة
امزيلات

امزيلات جماعة ترابية قروية كاينة ف اقليم الصويرة، جهة مراكش اسفي، ساكنين فيها 4209 واحد، على حسب لاحصاء لعام 2014.
نتيخاب طبيعي

النتيخاب الطّبيعي (ب لونݣلي : Natural selection) هو واحد لعملية ماشي عشوائية، فيها كيتزاد ؤلا كيقل التعاويد د الصفات ؤلا ميزات معينة ف شي ݣروپ سكاني فاش كيوقع تكاثر متنوع (كيتولدو افراد مختالفين من حيت الصفات)، هو من بين اهم لميكانزمات ديال تطور. التنوع ديما مضمون بفضل الطفرات لعشوائية لي كدير تغيرات ف الجينوم ديال لكاينات لحية، هاد الطفرات تقدر تورث ل الجيال الجاية، هاد الجينوم لي كيثورت كيتفاعل مع بيئة لي عايش فيها كل كائن، يقدر يكونو شي افراد عندهم صيفات متميزة كتخليهم كيقدرو على لعيش ؤ التوالد كثر من افراد خرة، هادشي علاش كيتطور لݣروپ. لعوامل لي كتاثر علا النجاح د التوالد حتا هي مهمة، هاد لفيكرة طورها تشارلز داروين ؤ سماها ب النتيخاب الجنسي، النتيخاب الطبيعي كيخدم علا نمط لي باين، يعني صيفات لي كتبان ف لكائن، مثلا لكاينات لي كتجري مزيان ؤلا لي صحيحة عندها فرصة كبيرة باش تعيش، ؤ تدوّز هاد نمط لي باين، ؤ مع لوقت يقدر هاد تغييرات تخلق ݣروبات متخصصة ف شي بيئة، ؤ ف اللخر يبانو نواع جديدة، النتيخاب الطبيعي هو لي كيخلي ݣروبات تتطور، هو مختالف على النتيخاب لاصطناعي، لي بنادم هو لي كيدير لخدمة ديال الطبيعة ؤ كيغربل صيفات لي بغا ؤ يخليها دوز ل الجيال لي جاية (متلا ف لبهايم و لكلاب).
انفيفا

انفيفا جماعة ترابية قروية كاينة ف اقليم شيشاوة، جهة مراكش اسفي، ساكنين فيها 6463 واحد، على حسب لاحصاء لعام 2014.
نقيطاعات لموت

نقيطاعات لموت (ب لبرطقيزية: "As Intermitências da Morte") رواية ديال لاديب لبرطقيزي جوزي ساراماݣو، خرجات عام 2005 من دار النشر ايديتوريال كامينو. الرواية كاتعاود قصة واحد لبلاد، ݣاعما محددة، ماكاتبقاش فيها لموت. الرواية داخلة فالستيل لادابي ديال ساراماݣو لي كايمزج فيه بين لاداب و لفلسفة و حتا تّكوميك من النظام السياسي و جّتيماعي لحالي.
ولاد عياد (لفقيه بن صالح)

ولاد عياد (بالامازيغية : ⵓⵍⴰⴷ ⴰⵢⴰⴷ) هي واحد المدينة ف اقليم الفقيه بن صالح ف جهة بني ملال خنيفرة، كيسكن فيها شي 21، 466 ديال بنادم عل حساب ليحصا ديال 2004. لموقع. كاينة ولاد عياد ف لاحداثيات: 32° 12' 0" شمالا و 6° 48' 0" غربا. وعلى طّريق لوطنية رقم 8 لي كتربط مدينة بني ملال ب مدينة مراكش. لوزين دسكر هو معلمة ديال لمدينة حيت كاين ف لخرجة ديالها علا طريق كيسهل علا لي دايز يعرف لمدينة. لمناخ. كتصنف ولاد عياد ف لمناخ لمتوسطي لقاري لي ناشف، لي فيه شتا باردة، ؤ صيف سخون، كتوصل لموايان د لحرارة لماكس 29. 71 ومينيموم ل 13. 05، لموايان د شتا لي كاتطيح هو 438. 42 مليمتر ف لعام، و ماكاتكونش منتاضمة ف لعام. اما الريح لي كاين هو الريح د شرڭي ديال صيف لي كاتجي من لجنوب و كتخلي واحد لموجة د سّخونية. جغرافيا. لمدينة ضاير بها سلسلة دجبال لاطلس لمتوسط من جهة لجنوب ؤ من شمال اراضي زراعية سقوية كبيرة لي معروفة بسهل تادلة (محليا : لبلان) هادشي حيت عندها جوج د لويدان صطيناعية كيعتمدو عليهم ف لفلاحة. ليكونومي. لاغلبية دسكان كيعتمدو علا لفلاحة بشكل رئيسي؛ تّجارة حتى هي كتعرف رواج كبير.